आरा मशीन, फर्नीचर दुकानों में छानबीन, ट्रेनों में की सर्चिंग
इटारसाी| ट्रेन से सागौन की चरपटों की तस्करी की सूचना मिलते ही शुक्रवार की दोपहर वन विभाग का अमला हरकत में आ गया। फारेस्ट की टीम इटारसी जंक्शन के नागपुर आउटर पर सर्चिंग के लिए खड़ी रही। नागपुर की ओर से आने वाली ट्रेनों की जांच की। सागौन के चरपट नहीं मिलने पर फारेस्ट कर्मी हाथ मलते रह गए। बाद में वे शहर की आरा मशीनों व फर्नीचर की दुकानों पर भी छानबीन करने पहुंचे लेकिन हाथ कुछ नहीं लगा। वन विभाग के अधिकारियों को यह सूचना मिली थी कि केसला और सुखतवा के जंगल से सागौन की तस्करी करने वाले चोर ट्रेन के रास्ते सागौन की चरपटें ला रहे हैं। दोपहर ढाई बजे दक्षिण एक्सप्रेस आऊटर पर आने पर फारेस्ट टीम ने ट्रेन के बीच के कपलिंग जांचें। सूचना के आधार पर ट्रेन में कुछ नहीं मिला। नागपुर-झांसी पैसेंजर से सागौन की लकड़ी लाई जाती है। इसके साथ ही वन विभाग की टीम नागपुर से आने वाली अन्य गाड़ियों की चौकसी कर रही है ताकि लकड़ी चोर हत्थे चढ़ सकें। वन विभाग की टीम ने शहर की आरा मशीनों और फर्नीचर दुकानों पर जाकर जांच की। दस्तावेज भी देखे।
bho_Deva hin_Deva